./data/phi0914/phi0011/phi0914.phi0011.perseus-lat2.xml
quibus cum inter bella adsuescere videret non posse, quippe efferari       militia animos, mitigandum ferocem populum armorum desuetudine ratus, Ianum ad       infimum Argiletum indicem pacis bellique fecit, apertus ut in armis esse       civitatem, clausus pacatos circa omnes populos significaret  bis deinde post Numae regnumregnurn clausus fuit,       semel T  Manlio consule post Punicum primum perfectum bellum, iterum, quod       nostrae aetati di dederunt ut videremus, post bellum Actiacum ab imperatore       Caesare Augusto pace terra marique  parta  clauso eo cum omnium circa finitimorum  societate ac       foederibus iunxisset animos, positis externorum periculorum curis ne luxuriarent       otio animi, quos metus hostium disciplinaque militaris continuerat, omnium       primum, rem ad multitudinem imperitam et illis saeculis rudem efficacissimam,           deorumdecrum metum iniciendum ratus est  qui cum descendere ad animos sine aliquo commento miraculi non       posset, simulat sibi cum dea Egeria congressus nocturnos esse; eius se monitu,       quae acceptissima diis essent sacra instituere, sacerdotes suos cuique deorum       praeficere